Krohgstøtten

Krohgstøtten er et minnesmerke som står i krysset Storgata/Christian Krohgs gate i Oslo.

Minnesmerket er reist over juristen og stortingspresidenten Christian Krohg som var født i 1777 og begikk selvmord i 1828. Krohgstøtten kan regnes som Norges første nasjonalmonument og det nest eldste offentlige personmonument i Oslo (bare Peter Blankenborg Prydz-monumentet fra 1786 er eldre).  Minnesmerket ble innviet 17. mai 1833 med tale av Henrik Wergeland. Støtten var i flere år midtpunkt i feiringen av nasjonaldagen i byen.

Krohgstøtten ble reist etter en offentlig innsamling. Monumentet er tegnet av Christian Grosch og løven modellert av Johannes Flintoe. Støpingen ble foretatt på Næs Jernverk under ledelse av Jacob Aall.

Monumentet gjennomgikk en omfattende rehabilitering i 2010–2011 og ble avduket igjen 17. mai 2011.Årsberetning. Oslo kommune, Kulturetaten, side 29 (besøkt 3. desember 2012)

Monumentet har også gitt navn til Krohgstøtten sykehus, som var forløperen til Oslo legevakt.

 Referanser 

 Kilder 
 Christian Krohg fra Norsk biografisk leksikon
 Knut Are Tvedt (red): Oslo byleksikon, Kunnskapsforlaget 2010, side 649, 
 Restaurering av Krohgstøtten. Oslo kommune, Kulturetaten. 24. september 2008 (besøkt 3. desember 2012)]

 Eksterne lenker 



Kategori:Minnesmerker i Norge
Kategori:Norske skulpturer
Kategori:Kulturminner i bydel Grünerløkka
Kategori:Bydel Grünerløkka
Kategori:Christian H. Grosch
Kategori:1833 i Norge
Kategori:Kunst og kultur i 1833